José Afonso u Zeca Afonso (nombres artisticos de José Manuel Cerqueira Afonso dos Santos), naixito d'Aveiro o 2 d'agosto de 1929 y muerto en Setúbal o 23 de febrero de 1987, estió un destacato cantaire y compositor portugués de canción protesta, muit activo en a suya luita contra o Estato Novo, a dictadura de caracter faixista que bi heba en ixas envueltas en o suyo país. Estando muitas d'as suyas cancions prohibitas por a dictadura, o 25 d'abril de 1974 en sublevar-se os miembros d'o Movimento das Forças Armadas ta restablir un rechimen democratico en o país en a dita Revolución d'os Clavels, esleyoron a suya canción prohibita Grândola, Vila Morena ta transmitir por Rádio Renascença a sinyal t'a sublevación.